***Tenk Község Önkormányzata 2017. évben is sikerrel pályázott a Belügyminisztérium által kiírt települési önkormányzatok szociális célú tüzelőanyag vásárlásához kapcsolódó támogatásra, melynek eredményeként 84 erdei m3 tűzifa vásárlására nyílik lehetőség.***

**Tenk Községi Önkormányzat Képviselő- testülete a szociális célú tűzifajuttatásról szóló 12/2015. (XI.24.) sz. rendelete alapján a szociálisan rászorulók részére biztosít téli fűtéshez tűzifát.**

**A kérelmek elbírálása során előnyt élveznek:**

a) akik a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők,  
b) a gyermekek védelméről és a gyámügyi igazgatásról szóló törvényben szabályozott hátrányos és halmozottan hátrányos gyermeket nevelő család,  
c) kiskorú gyermeket nevelők,  
d) egyedül élő időskorúak,  
ha a lakásának fűtését fatüzelésre alkalmas tüzelőberendezéssel biztosítja.

**A támogatás megállapításánál – a fentieken túl – előnyt élveznek még az alábbi kérelmezők:**

a) kiskorú gyermekét egyedülállóként nevelő;  
b) három, vagy több gyermeket nevelő családok;     
c) időskorú vagy tartósan beteg, tartósan munkanélküliek;     
d) átmenetileg vagy időszakosan létfenntartási gondokkal küzdők.         

**A kérelemnyomtatványt átvehetik a Községházán, ügyfélfogadási időben.  
A kérelem benyújtásának határideje: 2017. december 15.  
A határidőt követően benyújtott kérelmek mérlegelés nélkül elutasításra kerülnek.**

**A tűzifa háztartásokba történő kiszállításáról az Önkormányzat térítésmentesen gondoskodik, annak időpontja várhatóan 2017. december, 2018. január hónapban lesz.**